User:Itsmeleee

Isang ordinaryong bata na kung saan ang tanging pangarap ay yumaman, gumanda ang buhay, at makatulong sa pamilya at kapwa. Labing walong taon gulang pero sabi ng nakakarami ay mukha na akong ama. Magaling ako magpatawa kung kaya't naniniwala ako sa kasabihan na "funny is the new pogi". Ako'y nanggaling sa isang mapagmahal at maalaga na pamilya '''(kita naman ang ebidensya sa katawan diba). '''Biniyayaan ng mga magulang na kung saan ay handang sumuporta sa lahat ng bagay ng gusto ko. Mayroon rin akong tatlong cute pero maliligalig na mga kapatid.

Napagtanto ko lang, dahil nga ako'y nanggaling sa isang maalagang pamilya, dapat ay sumubok ako ng mga aktibidades na makakatulong na maging malusog ang aking pangangatawan. Sa paglipas ng panahon, natuto ako na laruin ang mga iba't ibang isports basta ito'y gumagamit ng bola. Ngunit, may isang aktibidad ang aking nagustuhan talaga at iyon ang "bodybuilding" o ang larangan ng pagpapalaki ng katawan. Ang aking ama talaga ang nagpakilala sa akin sa mundong ito at simula noon at hindi na naging normal ang mundong ginagalawan ko sapagkat mas naging mabusisi ako sa mga bagay-bagay. Itong litratong ito ang aking inaasam na pangangatawan sa pagdating ng panahon.



Pero, hindi lang dapat puro papogi ang inaatupag sapagkat ang taong maraming alam ay isang taong may kakayahan na gumawa ng solusyon sa iba't ibang paghihirap sa buhay. Maraming rin akong pinagdaan para lang makamit ang ilan sa mga parangal na meron ako ngayon. Isa na doon ang pagtatapos ng Senior Highschool na may mga karangalan.